อยากทราบว่ามีวิธีการกินอย่างไรให้ท้องไม่อืดบ้างคะ ปกติเป็นคนกินสามมื้อกินข้าวแค่พออิ่มแต่เวลากินเสร็จจะกินน้ำตามเยอะมากจนรู้สึกกระเพาะเต็มระหว่างวันไม่ได้กินขนมจุกจิก แต่จะมีกินผลไม้บ้างนาน ๆ ครั้งจะกินแล้วนอน แต่เวลานอนจะนอนนสูงและตะแขงซ้ายกินเสร็จแล้วง่วง มึน หนักตามาก มีวิธีการแก้อย่างไรหลังกินเสร็จจะมีอาการ แน่นตรงลิ้นปี่ เลอเป็นบางครั้ง เลอเปรี้ยว บางครั้งจุกบริเวณท้องร่วมด้วยไม่รู้เป็นเพราะลำไส้ทำงานหรือเปล่า เวลาที่แน่นท้องไม่ค่อยอยากทำอะไร ไม่อยากยืน รู้สึกว่าต้องนั่งอย่างเดียว
สวัสดีค่ะอาการท้องอืดนั้น อาจจะเกิดจาก การรับประทานอาหารมากเกินไปในคราวเดียว ชนิดของอาหารที่รับประทานที่ทำให้อืด เช่นอาหารที่มีส่วนประกอบของไขมันมาก หรือ การมีโรคทางกายที่ทำให้รู้สึกท้องอืด แน่นลิ้นปี่ เรอได้เช่นการมีกรดไหลย้อน มีกระเพาะอาหารอักเสบหรือแผลในกระเพาะอาหาร หรือมีนิ่วในถุงน้ำดี ถุงน้ำดีอักเสบซึ่งอาจมาด้วยไข้ ปวดท้องได้จากที่กล่าวมานั้น อาจจะลองปรับเปลี่ยนชนิดของอาหารและปริมาณ และที่สำคัญหลังกินไม่ควรลงนอนทันทีภายใน 2-3 ชั่วโมง ยิ่งถ้าเป็นอาหารมื้อหนักๆ สามารถเดินเบาๆเพื่อช่วยกระตุ้นการทำงานของลำไส้ได้ การหนักหัว หนักตาหลังมื้ออาหารอาจจะเกิดจากเส้นเลือดไปเลี้ยงที่ทางเดินอาหารมากขึ้น ทำให้ไปที่สมองได้น้อยลงชั่วคราวหากอาการยังไม่ดีขึ้น ท้องอืด จุกแน่นลิ้นปี่ เรอเปรี้ยว แสบร้อนกลางอก หรือคลื่นไส้จนกินได้น้อย ท้องโตขึ้นมาก ควรไปพบแพทย์